चाहाबुद्दिन आहमेदनि आफाद सामलायनायाव जौ रायजो-राजाफोरनि नुजाथिनाय आफादाव गाहाइ एगिठि हिसाबै बाहागो लायो एबिएमसुनि मिरु  गाहाइ नेहाथारी टाइचन हुसेना। टाइचन हुसेना आफादाव नुजाथिनानै बिटिसि हालामनि माइन’रिटि सुबुंफोरनि न्याय,  रैखाथि आरो मोनथायनि थाखाय एबिएमसुआ गायसन जेननायनिफ्रायनो सलाय बोदों होननानै स्पष्ट खालामनानै होना बुङो दि गोबां राजखान्थि दोलोफोरा माइन’रिटि समाजनि गेजेराव हाबनानै थगायनाय राजखान्थि गेलेनो नाजादों बे बेलायाव रावखौबो सुजुग होनाय जानाय नङा होननानै स्पष्ट खालामनानै होयो।  एबिएमसुआ बिटिसिनि थगायनाय राजखान्थिखौ साजा होनो साग्रिद जानानै दं होननानै हुमखि होनानै माइन’रिटि रायजो-राजाफोरखौ गावनि मोनथायनि सार्थआव खौसेथि जानानै  थानो खावलायो। दिनैनि बे आफादावनो आब्दुल चौधुरी ( रिंकु)खौ आफादगिरि आरो मिराजुल हकखौ गाहाइ नेहाथारी महरै लाना 41 सा जाफुं नाग्रिजुलि दखरा  एबिएमसुनि मावसुमा आफादखौ दानाय जायो।  रायजोयारि आफादाव एबिएमसुनि बोसोनगिरि इक्रामूल आलम, तामुलपुर जिला एबिएमसुनि बिबान लाथ’नाय आफादगिरि हालिम खान, फोसावदिं नेहाथारी फाइजुल आलि, तामुलपुर जिला एबिएमसुनि बारग’ आफादगिरि नाछिर खान, दारकुसि दखरा एबिएमसुनि आफादगिरि बदरुद्दीन खान, तामुलपुर दखरा एबिएमसुनि आफादगिरि फिरदुल इसलाम, नेहाथारी आब्दुल रहमान, कुमारिकाटा दखरा एबिएमसुनि आफादगिरि बुबुल आलिया आफादाव नुजाथिनानै आफादाव नुजाथिनाय जौ रायजो-राजाफोरनि सिगाङाव बिबुंथि लाखियो।